**ZAPISNIK S 37. SJEDNICE ŠKOLSKOG ODBORA**

*U Macincu, 26. studenoga 2015.*

Početak: 13.00

Završetak: 14.00

**Prisutni:** Simona Borko,Božena Dogša, Darinka Kirić, Monika Mesarić, Dario Horvat, Ivan Krištofić, Andrea Ermakora, Božidar Kontek

DNEVNI RED:

1. Usvajanje zapisnika prethodne sjednice
2. Usvajanje pročišćenog teksta Statuta
3. Izdavanje prethodne suglasnosti na zasnivanje radnog odnosa do 60 dana učiteljici Sanji Vebarić za učenje dopunske/pripremne nastave iz hrvatskoga jezika za učenike romske nacionalne manjine
4. Ostalo

**Ad 1.)** Predsjednica Školskog odbora Simona Borko pozdravila je nazočne članove Školskog odbora te pročitala zapisnik s prethodne sjednice koji se jednoglasno usvaja. Zatim je predložila dnevni red koji je jednoglasno prihvaćen.

**Ad 2.)** Ravnateljica Božena Dogša upoznala je članove ŠO s pročišćenim tekstom Statuta OŠ Dr. Ivana Novaka Macinec. Jednoglasnom odlukom članova Školskog odbora usvojen je pročišćeni tekst Statuta OŠ Dr. Ivana Novaka Macinec.

**Ad 3.)** Ravnateljica Božena Dogša upoznala je članove ŠO s programom učenja dopunske/pripremne nastave iz hrvatskog jezika za učenike romske nacionalne manjine, te predložila učiteljicu Sanju Vebarić, dipl. učiteljicu razredne nastave i hrvatskog jezika kao učiteljicu koja će odrađivati pripremnu/dopunsku nastavu, za zasnivanje radnog odnosa do 60 dana, što je ŠO prihvatio.

Članovi Školskog odbora jednoglasno su donijeli prethodnu suglasnost za zasnivanje radnog odnosa na određeno vrijeme, najkasnije do 60 dana.

**Ad 4.)** Ravnateljica Božena Dogša informirala je članove ŠO o UNDP-ovom projektu. UNDP-ov konzultant, Darko Kobetić, završio pisanje (EU) projektne aplikacije izrađene prema našim idejama te je projekt prezentiran na sastanku ravnateljima međimurskih škola u kojima se školuju učenici romske nacionalnosti. U projektu se planira osigurati sredstva i prostore za predškolske grupe, djece romske nacionalne manjine od 4 i 5 godina. Članovi ŠO su prokomentirali projekt.

Nije bilo dodatnih pitanja, niti komentara te je sjednica ŠO završena u 14.00 sati

ZAPISNIČARKA: PREDSJEDNICA ŠO:

Monika Mesarić Simona Borko